कदाचित् स्पष्टीकरण का एक अंश यह है कि घमण्ड ने शैतान को वास्तविकता के प्रति अन्धा कर दिया है। पुराने नियम के दो सन्दर्भ (यशायाह 14:12-15 और यहेजकेल 28:11-19) शैतान के मूल पद और उस पद को खो देने से हुए नुकसान के कारणों पर चर्चा करते हैं। वे उसे एक ऊँचे पर विराजमान स्वर्गदूत, परमेश्‍वर के रचे हुए प्राणियों में से एक होने के बारे में बताते हैं, जो घमण्ड से भर गया था। उसने स्वयं के लिए परमेश्‍वर के सिंहासन को ले लेने का दृढ़ संकल्प किया। परन्तु परमेश्‍वर ने उसे उसके मूल पद से ही हटा दिया।